CELEX: 22005D0049
Language: hr
Date: 2005-04-29 00:00:00
Title: Odluka Zajedničkog odbora EGP-a br. 49/2005 od 29. travnja 2005. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               150
            
         22005D0049
   
               L 239/18
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 49/2005
   od 29. travnja 2005.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu je izmijenjen Odlukom Zajedničkog odbora EGP-a br. 43/2005 od 11. ožujka 2005. (1).
            
         
               (2)
            
            
               Uredba (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (2) treba se unijeti u Sporazum.
            
         
               (3)
            
            
               Direktiva 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoze, kojom se izmjenjuje Odluka Vijeća 90/424/EEZ i stavlja izvan snage Direktive Vijeća 92/117/EEZ (3) treba se unijeti u Sporazum.
            
         
               (4)
            
            
               Ova Odluka se ne primjenjuje na Island i Lihtenštajn,
            
         ODLUČIO JE:
   Članak 1.
   Dio 7.1. poglavlja I. Priloga I. Sporazumu mijenja se kako slijedi:
   
               1.
            
            
               Iza točke 8. (Direktiva Vijeća 92/117/EEZ) umeću se sljedeće točke:
               
                           „8.a
                        
                        
                           
                              32003 L 0099: Direktiva 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoze, kojom se izmjenjuje Odluka Vijeća 90/424/EEZ i stavlja izvan snage Direktive Vijeća 92/117/EEZ (SL L 325, 12.12.2003., str. 31.).
                        
                     
                           8.b
                        
                        
                           
                              32003 R 2160: Uredba (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (SL L 325, 12.12.2003., str. 1.).
                           U smislu ovog Sporazuma odredbe Uredbe mijenjaju se uz sljedeću prilagodbu:
                           Iza riječi ‚Finska’ u članku 9. stavku 3. dodaje se riječ ‚Norveška’.”
                        
                     
         
               2.
            
            
               Tekst točke 8. (Direktiva Vijeća 92/117/EEZ) briše se.
            
         Članak 2.
   Tekstovi Uredbe (EZ) br. 2160/2003 i Direktive 2003/99/EZ na norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 30. travnja 2005. pod uvjetom da se Zajedničkom odboru EGP-a prethodno dostave sve obavijesti iz članka 103. stavka 1. Sporazuma (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 29. travnja 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 198, 28.7.2005., str. 45.
   
      (2)  SL L 325, 12.12.2003., str. 1.
   
      (3)  SL L 325, 12.12.2003., str. 31.
   
      (4)  Ustavni zahtjevi nisu navedeni.